A4-0360/98

Ψήφισμα σχετικά με το σχέδιο γενικού προϋπολογισμού της Ευρωπαϊκής Ένωσης για το οικονομικό έτος 1999 - Τμήμα ΙΙΙ - Επιτροπή (C4-0300/98)

Το Ευρωπαϊκό Κοινοβούλιο,

- έχοντας υπόψη το άρθρο 203 της Συνθήκης ΕΚ, το άρθρο 177 της Συνθήκης ΕΚΑΕ και το άρθρο 78 της Συνθήκης ΕΚΑΧ,

- έχοντας υπόψη τη διοργανική συμφωνία της 29ης Οκτωβρίου 1993 ((ΕΕ C 331 της 7.12.1993, σελ. 1)) σχετικά με τη δημοσιονομική πειθαρχία και τη βελτίωση της διαδικασίας προϋπολογισμού, καθώς και τις συνημμένες δημοσιονομικές προοπτικές,

- έχοντας υπόψη την απόφαση του Συμβουλίου της 31ης Οκτωβρίου 1994 σχετικά με το σύστημα ιδίων πόρων των Ευρωπαϊκών Κοινοτήτων ((ΕΕ L 293 της 12.11.1994, σελ. 9)),

- έχοντας υπόψη την απόφαση του Ευρωπαϊκού Συμβουλίου του Εδιμβούργου και τις άλλες δεσμεύσεις των κρατών μελών και των θεσμικών οργάνων σχετικά με το επίπεδο χρηματοδότησης των διαρθρωτικών δράσεων και με το Ταμείο Συνοχής της Ένωσης,

- έχοντας υπόψη τις προτάσεις της Επιτροπής της 18ης Μαρτίου 1998 σχετικά με τις διαπραγματεύσεις για νέες συμφωνίες για τις δημοσιονομικές προοπτικές, καθώς και με διοργανικές οικονομικές και δημοσιονομικές διευθετήσεις,

- έχοντας υπόψη το προσχέδιο προϋπολογισμού που συνέταξε η Επιτροπή στις 30 Απριλίου 1998,

- έχοντας υπόψη το σχέδιο προϋπολογισμού το οποίο θέσπισε το Συμβούλιο στις 17 Ιουλίου 1998 (C4-0300/98),

- έχοντας υπόψη το ψήφισμά του της 2ας Απριλίου 1998 σχετικά με τις κατευθυντήριες γραμμές του προϋπολογισμού 1999 - Τμήμα ΙΙΙ-Επιτροπή ((ΕΕ C 138 της 4.5.1998, σελ. 149)),

- έχοντας υπόψη το ψήφισμά του της 28ης Μαρτίου 1996 σχετικά με τη διάθεση του αποθεματικού για κοινοτικές πρωτοβουλίες ((ΕΕ C 117 της 22.4.1996, σελ. 70)),

- έχοντας υπόψη το ψήφισμά του της 2ας Απριλίου 1998 σχετικά με την απόφαση του Ευρωπαϊκού Κοινοβουλίου και του Συμβουλίου της Ευρωπαϊκής Ένωσης για την προσαρμογή των δημοσιονομικών προοπτικών στους όρους εκτέλεσης σύμφωνα με την παράγραφο 10 της διοργανικής συμφωνίας της 29 Οκτωβρίου 1993 (SEC(98) 0307 - C4-0192/98) ((ΕΕ C 138 της 4.5.1998, σελ. 155))

- έχοντας υπόψη το ψήφισμά του της 17ης Ιουλίου 1997 σχετικά με τη διαδικασία ad hoc του προϋπολογισμού του 1998, η οποία προβλέπεται στο παράρτημα ΙΙ, που αφορά τη διοργανική συνεργασία σε θέματα προϋπολογισμού, της διοργανικής συμφωνίας της 29ης Οκτωβρίου 1993 σχετικά με τη δημοσιονομική πειθαρχία και τη βελτίωση της διαδικασίας του προϋπολογισμού ((ΕΕ C 286 της 22.9.1997, σελ. 189)), καθώς και τη διαδικασία συνεννοήσης σχετικά με τη χρηματοδότηση των διεθνών αλιευτικών συμφωνιών, όπως εκτίθεται στην κοινή δήλωση της 12ης Δεκεμβρίου 1996, σχετικά με τη βελτίωση της ενημέρωσης της δημοσιονομικής αρχής για τις αλιευτικές συμφωνίες ((ΕΕ C 20 της 20.1.1997, σελ. 109)),

- έχοντας υπόψη τη διοργανική συμφωνία της 16ης Ιουλίου 1997 μεταξύ του Ευρωπαϊκού Κοινοβουλίου, του Συμβουλίου και της Επιτροπής, σχετικά με διατάξεις για τη χρηματοδότηση της Κοινής Εξωτερικής Πολιτικής και Πολιτικής Ασφάλειας ((ΕΕ C 286 της 22.9.1997, σελ. 80)),

- έχοντας υπόψη τη διοργανική συμφωνία, σχετικά με τις νομικές βάσεις και την εκτέλεση του προϋπολογισμού ((ΣΠ της συνεδρίασης της 16ης Σεπτεμβρίου 1998, Μέρος ΙΙ, σημείο 16)),

- έχοντας υπόψη το ψήφισμά του της 4ης Δεκεμβρίου 1997, σχετικά με την ανακοίνωση της Επιτροπής με τίτλο «Ατζέντα 2000-Προς μία ισχυρότερη και μεγαλύτερη Ένωση» (COM(97)2000 - C4-0371/97) ((EE C 388 της 22.12.1997, σελ. 17)) και το ψήφισμά του της 18ης Ιουνίου 1998, σχετικά με την ανακοίνωση της Επιτροπής για την Ατζέντα 2000 - Για μια ισχυρότερη και μεγαλύτερη Ένωση, Μέρος ΙΙ, Κεφάλαιο ΙΙ, «Οικονομική και κοινωνική συνοχή» (COM(97)2000 - C4-0523/97) ((ΣΠ της ημερομηνίας αυτής, Μέρος ΙΙ, σημείο 2)), και υπενθυμίζοντας την Κοινή Αγροτική Πολιτική (Ατζέντα 2000-Μέρος Ι, Κεφάλαιο ΙΙΙ) (COM(97)2000 - C4-0522/97) ((ΣΠ της ημερομηνίας αυτής, Μέρος ΙΙ, σημείο 1)), και ειδικότερα τις πτυχές που αφορούν τη μελλοντική χρηματοδότηση της Κοινής Εξωτερικής Πολιτικής και Πολιτικής Ασφάλειας, της Ένωσης

- έχοντας υπόψη τα αποτελέσματα των τριμερών διαλόγων της 23ης Φεβρουαρίου, 31ης Μαρτίου, 23ης Ιουνίου, 14ης Ιουλίου και 13 Οκτωβρίου 1998, και ειδικότερα τη συμφωνία για κατάθεση Διορθωτικής Επιστολής όσο πιό αργά γίνεται, προκειμένου να καταστεί δυνατή η συμπερίληψη των πλέον πρόσφατων προβλέψεων στο γεωργικό προϋπολογισμό μέσω της διαδικασίας ad hoc,

- έχοντας υπόψη την έκθεση της Επιτροπής Προϋπολογισμών και τις γνωμοδοτήσεις των εμπλεκόμενων επιτροπών (A4-0360/98),

Α. εκτιμώντας ότι πρέπει να εγκριθεί προϋπολογισμός ο οποίος να θέτει τα θεμέλια για ικανοποιητική χρηματοοικονομική διάρθρωση κατά τα επόμενα έτη, να επιτρέπει πραγματική δημοσιονομική συναπόφαση για το Κοινοβούλιο, πραγματική ευελιξία στη διάθεση των κεφαλαίων κάθε χρόνο και εύλογες εκτιμήσεις των ετήσιων αναγκών όχι μόνο για τα σημερινά κράτη μέλη αλλά και για τις χώρες που έχουν υποβάλει αίτηση μελλοντικής ένταξης στην Ένωση,

Β. λαμβάνοντας υπόψη ότι ο προϋπολογισμός του 1999 είναι ο τελευταίος που βασίζεται στις τρέχουσες δημοσιονομικές προοπτικές και ότι έστω και αν έχουν προταθεί άλλες, η συμφωνία, εφόσον υπάρξει, δεν πρόκειται να επέλθει πριν από το Μάρτιο του 1999[semigr ] εκτιμώντας ότι ο παρών προϋπολογισμός μπορεί να διαδραματίσει ρόλο γέφυρας μεταξύ των σημερινών και των μελλοντικών δημοσιονομικών διευθετήσεων, σε περίπτωση δε εφαρμογής του άρθρου 203 της Συνθήκης ΕΚ κατά το 2000 πρόκειται να αποτελέσει τη βάση για τις εκτιμήσεις του προσχεδίου προϋπολογισμού του 2000,

Γ. λαμβάνοντας υπόψη ότι για τη χρηματοδότηση του σχεδίου προϋπολογισμού του Συμβουλίου απαιτείται λιγότερο από το 1,10% του ΑΕΠ της Κοινότητας, δηλαδή ποσό που υπολείπεται κατά 0,17% του ΑΕΠ από το ανώτατο όριο του 1,27%[semigr ] επισημαίνει ωστόσο ότι οι μη υποχρεωτικές δαπάνες αυξάνονται, σύμφωνα με τις εκτιμήσεις του Συμβουλίου, κατά περισσότερο από 11,5% στις πιστώσεις υποχρεώσεων και από 5,9% στις πιστώσεις πληρωμών,

Δ. λαμβάνοντας υπόψη ότι το Κοινοβούλιο έχει αναλάβει τη δέσμευση να εγκρίνει προϋπολογισμό που θα παρουσιάζει ίδιο ποσοστό αύξησης με τους προϋπολογισμούς των κρατών μελών, υπό τον όρο ότι τηρούνται ορισμένες βασικές προϋποθέσεις,

Ε. εκτιμώντας ότι δεν υπάρχουν ακόμη οι εν λόγω προϋποθέσεις,

Ένας προϋπολογισμός λιτότητας αλλά και επανεξισορρόπησης

1. επιβεβαιώνει ότι οι κατευθυντήριες γραμμές του για τον προϋπολογισμό θα γίνουν σεβαστές μόλις τηρηθούν οι προϋποθέσεις,

2. επισημαίνει ότι οι αποφάσεις του σέβονται τους όρους της συμφωνίας για τις νομικές βάσεις, την οποία επιζητούσε από μακρού, και ότι έχει αποφασίσει να δρομολογήσει πιλοτικά σχέδια: σχετικά με τη σύνδεση της καινοτόμου διάστασης πολιτισμικών, εκπαιδευτικών, ερευνητικών και επιμορφωτικών προγραμμάτων ώστε να σχηματισθεί νέο σύστημα της Ευρώπης της Γνώσης - πρόγραμμα CONNECT[semigr ] σχετικά με την ενίσχυση της πολυπολιτισμικής ολοκλήρωσης[semigr ] σχετικά με τη συνέχιση σχεδίων για καινοτόμες προσεγγίσεις στην αγορά εργασίας[semigr ] σχετικά με τη στήριξη του Υπερατλαντικού Προγράμματος Δράσης[semigr ] σχετικά με την προώθηση προπαρασκευαστικών ενεργειών για τη βοήθεια προς τα άτομα με ειδικές ανάγκες και για την καταπολέμηση της βίας και κακομεταχείρισης γυναικών και παιδιών[semigr ]

3. χαιρετίζει τις δημοσιονομικές αποφάσεις του με τις οποίες οι πιστώσεις πληρωμών αυξάνονται στην πρώτη ανάγνωση περίπου ανάλογα με την αναμενόμενη αύξηση των εθνικών προϋπολογισμών και κατά τον τρόπο αυτό υπογραμμίζει ότι ο προϋπολογισμός της Ευρωπαϊκής Ένωσης έχει συνέπειες στην αξιολόγηση των κριτηρίων σύγκλισης για την Ευρωπαϊκή Νομισματική Ένωση[semigr ]

4. έχει αποφασίσει να εξασφαλίσει επαρκή χρήματοδότηση για κοινοτικά προγράμματα τα οποία έχουν αξία, υποστήριξη του κοινού, και έχουν παρουσιάσει αποτελεσματική λειτουργία, έτσι ώστε να επωφεληθούν οι πολίτες της Ευρωπαϊκής Ένωσης, να προσφερθεί θεσμική και διαρθρωτική στήριξη στις γειτονικές χώρες και να παρασχεθεί αναπτυξιακή βοήθεια στα φτωχότερα κράτη του κόσμου[semigr ]

5. παρατηρεί ότι οι δημοσιονομικές αποφάσεις σέβονται τις πολιτικές προτεραιότητες που έθεσε το Κοινοβούλιο, ιδίως με την υποστήριξη προγραμμάτων εκπαίδευσης και κατάρτισης και προστασίας του περιβάλλοντος, τη φροντίδα για την πολιτιστική κληρονομιά της Ευρώπης, και την προώθηση ευκαιριών απασχόλησης, ιδίως στις μικρές και μεσαίες επιχειρήσεις[semigr ]

6. θεωρεί ότι το βάρος της έγκρισης προϋπολογισμού λιτότητας πρέπει να καταμερισθεί σε ολόκληρο τον προϋπολογισμό, συμπεριλαμβανομένης της γεωργίας, και καλεί το Συμβούλιο να αναλάβει τις ευθύνες του προς την κατεύθυνση αυτή[semigr ]

Γεωργία

7. εκφράζει και πάλι τη λύπη του διότι το Συμβούλιο δεν προέβη σε καμμία σοβαρή συζήτηση κατά την φετινή διαδικασία ad hoc για τη γεωργία πριν από την πρώτη του ανάγνωση, αναβάλλοντας τα καίρια σημεία της συζήτησης για τη χρονική στιγμή κατά την οποία θα υποβληθεί η Διορθωτική Επιστολή της Επιτροπής μετά την πρώτη ανάγνωση του Κοινοβουλίου[semigr ] ωστόσο, επιβεβαιώνει την προσήλωσή του στη διαδικασία αυτή - κατά παρέκκλιση του άρθρου 14 του Δημοσιονομικού Κανονισμού - στην οποία θα πρέπει να λαμβάνονται υπόψη οι πλέον πρόσφατες προβλέψεις και τα αιτήματα του Κοινοβουλίου ανεξάρητα από την κατάταξη των δαπανών[semigr ]

8. εκφράζει την απογοήτευσή του για τη μέχρι στιγμής πορεία της διαδικασίας ad hoc, δεδομένης της απροθυμίας του Συμβουλίου να εξετάσει λεπτομερώς τα βασικά στοιχεία που έχει προτείνει το Κοινοβούλιο στην εν λόγω διαδικασία[semigr ] είναι κατά συνέπεια υποχρεωμένο να επαναλάβει κατά την πρώτη του ανάγνωση τα αιτήματα που είχε υποβάλει κατά την πρώτη ανάγνωση του Συμβουλίου[semigr ]

9. έχει επίγνωση του ότι οι δαπάνες στο πλαίσιο των συνοδευτικών μέτρων (ιδιαίτερα σε σχέση με τον κανονισμό (ΕΟΚ) 2078/92 για γεωργικές μεθόδους συμβατές με τις απαιτήσεις της προστασίας του περιβάλλοντος και της διατήρησης της υπαίθρου) υφίστανται κριτική αξιολόγηση[semigr ] εκφράζει σκεπτικισμό για τους λόγους που προβάλλουν ορισμένα κράτη μέλη που δεν αξιοποιούν την κοινοτική χρηματοδότηση παρόμοιων μέτρων ενώ υπάρχουν σαφείς ανάγκες[semigr ] επιβεβαιώνει ότι τα μέτρα αυτά πρέπει να ενθαρρύνουν την αειφόρο γεωργία και τη διατήρηση βιολογικής ποικιλότητας στην ύπαιθρο[semigr ] θεωρεί ότι άλλα μέτρα στο γεωργικό τομέα αξίζουν κριτική αξιολόγηση[semigr ]

Διαρθρωτικά ταμεία

10. λαμβάνει υπό σημείωση τα αιτήματα που διατύπωσε η Επιτροπή στη Διορθωτική Επιστολή αριθ. 2/98 στο συμπληρωματικό και διορθωτικό προϋπολογισμό αριθ. 1/98, καθώς και στη διαδικασία Notenboom για αύξηση των πιστώσεων πληρωμών κατά 871 εκατ. Ευρώ[semigr ] θεωρεί ότι η δημοσιονομική απόφαση μείωσης των πληρωμών είναι συμβατή με τις προβλέψεις των αναγκών για το 1999 σύμφωνα με ρεαστικά επίπεδα εκτέλεσης[semigr ] ζητεί να εγγραφούν οι πιστώσεις ανάληψης υποχρεώσεων (1500 εκατ. Ευρώ) σε ειδικό αποθεματικό το οποίο προορίζεται αποκλειστικά για τα κράτη μέλη που έχουν ποσοστό εκτέλεσης κάτω του μέσου όρου και υπό τον όρο ότι οι πιστώσεις αυτές, εφόσον δεν χρησιμοποιηθούν, είναι δυνατόν να μεταφερθούν σε επόμενο έτος με τους ίδιους δικαιούχους[semigr ]

11. απορρίπτει την προσέγγιση της Επιτροπής η οποία περιέκοψε γραμμικά τις κοινοτικές πρωτοβουλίες, προκειμένου να χρηματοδοτήσει κατά το 1999 την πρωτοβουλία PEACE με επιπλέον πιστώσεις ύψους 100 εκατ. Ευρώ[semigr ] επιβεβαιώνει την υποστήριξή του στη διάθεση συμπληρωματικών πιστώσεων ύψους 100 εκατ. Ευρώ υπέρ της πρωτοβουλίας PEACE όπως πρότεινε η Επιτροπή[semigr ] αποφασίζει, κατά συνέπεια, να εξουδετερώσει τη γραμμική μείωση την οποία επέφερε η Επιτροπή στις κοινοτικές πρωτοβουλίες και να αναδιαθέσει τις πιστώσεις που έγιναν διαθέσιμες μετά τον πρόσφατο αναπρογραμματισμό στις προτεραιότητες του Κοινοβουλίου που είχαν προηγουμένως αποφασιστεί για τα RECHAR, RESIDER και REGIS II[semigr ] καλεί την Επιτροπή και τα ενδιαφερόμενα κράτη μέλη να καταβάλουν αυξημένη προσπάθεια προκειμένου οι εν λόγω πιστώσεις να διατεθούν στο σύνολό τους[semigr ]

12. επιμένει στην παρακολούθηση της περιβαλλοντικής διάστασης των προγραμμάτων και σχεδίων των διαρθρωτικών ταμείων, προκειμένου να αντληθούν διδάγματα από τα λάθη του παρελθόντος και να αποφευχθεί η επανάληψη των ίδιων λαθών στο μέλλον[semigr ]

Το ανθρώπινο πρόσωπο της εσωτερικής πολιτικής της Ένωσης

13. υποστηρίζει τις συνεχιζόμενες προσπάθειες για άρση των εμποδίων που τίθενται στην απασχόληση, μέσω πανενωσιακών πρωτοβουλιών για την ενθάρρυνση της ανάπτυξης των μικρών και μεσαίων επιχειρήσεων, με την εξεύρεση καινοτόμων δράσεων σε ποικίλους τομείς, συμπεριλαμβανομένου του τουρισμού[semigr ]

14. φρονεί ότι, ακόμη και υπό καθεστώς δημοσιονομικής λιτότητας, οι χρηματοδοτούμενες δραστηριότητες πρέπει να δείχνουν στους πολίτες της Ευρώπης τη φροντίδα με την οποία η Ένωση αντιμετωπίζει τις προτεραιότητές τους ως καταναλωτών, εργαζομένων και μελών μιας ευρύτερης κοινότητας, για παράδειγμα σε σχέση με τον έλεγχο της ποιότητας των τροφίμων, την προστασία των καταναλωτών και το ενδιαφέρον για τη φυσική κληρονομιά[semigr ]

15. διαπιστώνει ότι η Επιτροπή υπέβαλε πρόταση για επέκταση των προγραμμάτων Κaleidoscope και Ariane κατά ένα έτος[semigr ] συμφωνεί να διατηρηθεί η κατάλληλη δημοσιονομική διάρθρωση για την εν λόγω επέκταση[semigr ] είναι διατεθειμένο να αντιμετωπίσει ευνοϊκά αίτηση μεταφοράς για τη χρηματοδότηση αυτής της επέκτασης μετά την έγκριση των νομικών βάσεων[semigr ] αποφασίζει ωστόσο να υποστηρίξει μέτρα για την προπαρασκευή του προγράμματος πλαισίου που πρόκειται να ξεκινήσει το 2000[semigr ]

16. χαιρετίζει τη δημοσιονομική απόφαση για αύξηση της χρηματοδότησης μέτρων στα οποία είναι σαφής η ενωσιακή διάσταση, όπως σε σχέση με τη βελτίωση της πληροφόρησης των καταναλωτών, την προώθηση της ασφάλειας των μεταφορών στους σημαντικούς άξονες διακίνησης σε ολόκληρη την Ένωση, και την ενθάρρυνση μιας περισσότερο συνειδητής από οικολογική άποψη αντιμετώπισης της υπαίθρου και των δασών[semigr ]

17. ενόψει των επικείμενων ευρωπαϊκών εκλογών, ζητεί από την Επιτροπή να καταβάλει νέες προσπάθειες για την αποκέντρωση των δραστηριοτήτων πληροφόρησης και επικοινωνίας έτσι ώστε οι πολίτες να συμμετάσχουν στην από κοινού οικοδόμηση της Ευρώπης[semigr ] ζητεί από την Επιτροπή να διαθέσει τμήμα των πιστώσεων του προγράμματος PRINCE σε δράσεις σχετικές με την Ατζέντα 2000[semigr ]

Έρευνα

18. υπογραμμίζει ότι η έρευνα και η τεχνολογική ανάπτυξη συνιστούν ιδιαίτερη προτεραιότητα στο πλαίσιο των εσωτερικών πολιτικών[semigr ] εκφράζει συνεπώς τη λύπη του για την απροθυμία του Συμβουλίου, κατά τη διαδικασία της συνδιαλλαγής σχετικά με το πέμπτο πρόγραμμα πλαίσιο, όσον αφορά το συνολικό ποσόν για το πρόγραμμα, και καλεί το Συμβούλιο να δεχθεί έναν κατάλληλο συμβιβασμό με το Κοινοβούλιο, ο οποίος θα επιτρέψει την εφαρμογή του προγράμματος από την αρχή του 1999[semigr ] επισημαίνει ότι η αρμόδια για τον προϋπολογισμό αρχή θα αποφασίσει, κατά την ετήσια διαδικασία του προϋπολογισμού, σχετικά με τις πιστώσεις για κάθε ειδικό πρόγραμμα και κάθε δράση[semigr ] επισημαίνει ακόμη τις προσπάθειες για τη βελτίωση της συμβολής του ΚΚΕρ. στην έρευνα και την τεχνολογική ανάπτυξη στην ΕΕ, με την αύξηση της ευελιξίας και την ανανέωση του επιστημονικού και τεχνικού του δυναμικού[semigr ]

Τρίτος πυλώνας

19. ενόψει της επικείμενης θέσης σε ισχύ της Συνθήκης του Άμστερνταμ (άρθρο 73 Κ), υπογραμμίζει το κοινό συμφέρον των κρατών μελών για μια πολιτική ασύλου της Ευρωπαϊκής Ένωσης, καθώς και σε σχέση με τους όρους διαμονής υπηκόων τρίτων χωρών στην Ένωση[semigr ] δημιουργεί διά του παρόντος Ευρωπαϊκό Ταμείο Προσφύγων με βάση τα υφιστάμενα προπαρασκευαστικά μέτρα στον τομέα[semigr ] θεωρεί ότι η απόφαση αυτή έρχεται στην κατάλληλη στιγμή, ώστε η Ένωση να μπορεί να προσφέρει στους πρόσφυγες στέγη και βοήθεια, καθώς και την ευκαιρία να επιστρέψουν στις χώρες καταγωγής τους όταν αντιμετωπισθούν οι αιτίες της φυγής τους[semigr ]

20. καλεί την Επιτροπή να δημιουργήσει μια υπηρεσία εντός της Επιτροπής σύμφωνα με τα όσα αναφέρονται στο ψήφισμα του Κοινοβουλίου της 7ης Οκτωβρίου 1998 ((ΣΠ της ημερομηνίας αυτής, Μέρος ΙΙ, σημείο 11)), η οποία, όσον αφορά το νομικό της καθεστώς και τη δομή της,θα μπορούσε να λάβει ως πρότυπο τη Στατιστική Υπηρεσία (Eurostat) και η οποία θα εξασφαλίζει ότι για τις ανάγκες των εσωτερικών ερευνών την ευθύνη φέρει ένας διευθυντής, ο οποίος λογοδοτεί σε ένα εκτελεστικό συμβούλιο, το οποίο θα αποτελείται από εκπροσώπους όλων των θεσμικών οργάνων[semigr ]

Οι εξωτερικές ενέργειες της Ένωσης

21. δεν είναι πεπεισμένο για την άμεση δυνατότητα των δικαιούχων χωρών να απορροφήσουν την επιπλέον χρηματοδότηση που ψήφισε το Συμβούλιο για το πρόγραμμα ΡΗΑRE, έχοντας ως γνώμονα να καθορίσει ρεαλιστικούς στόχους δαπανών για την κοινοτική χρηματοδότηση στις χώρες που έχουν υποβάλει αίτηση ένταξης[semigr ] γνωρίζοντας, συνεπώς, ότι οι σημερινοί κανονισμοί είναι γραφειοκρατικοί, αναποτελεσματικοί και δύσχρηστοι, αναμένει μια επανεπεξεργασία τους με στόχο να αποτελέσουν ένα πραγματικό όργανο για την δημιουργία δημοκρατικών προσανατολισμένων προς την αγορά δομών[semigr ] αναγνωρίζοντας ότι μειώσεις των πιστώσεων ενός έτους δεν θα έχουν καθόλου επιπτώσεις στην διεξαγωγή του συνόλου του προγράμματος, προτείνει να επαναδιατεθεί κατά το 1999 ποσό 200 εκατ. Ευρώ από τη χρηματοδότηση που ψήφισε το Συμβούλιο για το πρόγραμμα PHARE, σε όλα τα κεφάλαια των εξωτερικών δράσεων[semigr ]

22. επανεγγράφει το ποσό του παρελθόντος έτους στη θέση B7-502 αναμένοντας ένα συντονισμένο κανονισμό (μεταξύ των PHARE/CBC και INTERREG) για τη βελτίωση και επιτάχυνση διασυνοριακών προγραμμάτων μεταξύ της ΕΕ και των κρατών της Κεντρικής και Ανατολικής Ευρώπης, και υπενθυμίζει ότι το Ευρωπαϊκό Κοινοβούλιο θα πρέπει να γνωμοδοτήσει πριν από την έγκρισή του[semigr ]

23. εκφράζει τη λύπη του διότι, στο πλαίσιο των PHARE και TACIS, η Επιτροπή περιορίζει σε 3 χρόνια τις επιδοτήσεις προς ειδικές οργανώσεις, πανεπιστήμια και άλλους[semigr ] επιμένει για τη συνέχιση των επιδοτήσεων σε δικαιολογημένες περιπτώσεις[semigr ]

24. αποφασίζει να ενισχύσει τομείς στους οποίους το Συμβούλιο πραγματοποίησε περικοπές πιστώσεων, οι οποίες βασίζονταν απλώς σε μη τεκμηριωμένες και υπεραισιόδοξες προβλέψεις που παρουσιάστηκαν σε ευρωπαϊκά συμβούλια[semigr ] εγκρίνει την απόφασή του να επεκτείνει τη χρηματοδότηση των δραστηριοτήτων αποκατάστασης, και να καταστήσει διαφανέστερες τις εν λόγω δράσεις, των δράσεων σχετικά με τη δημοκρατία και τα ανθρώπινα δικαιώματα, των δράσεων υπέρ των τροπικών δασών, καθώς και των μη κυβερνητικών οργανώσεων που εργάζονται σε αναπτυσσόμενες χώρες[semigr ]

25. έχει αναγνωρίσει την ιδιαίτερη ανάγκη λήψεως μέτρων σε σχέση με την περιβαλλοντική διάσταση στον τομέα της αναπτυξιακής του πολιτικής και ως εκ τούτου τάσσεται μεταξύ άλλων υπέρ της ενισχυμένης προώθησης των ανανεώσιμων πηγών ενέργειας[semigr ]

26. συμφωνεί με την απόφαση να τοποθετηθούν πιστώσεις 30 εκατ. E υπέρ του άρθρου B7-541 (μέτρα για την ανασυγκρότηση των δημοκρατιών που προήλθαν από την πρώην Γιουγκοσλαβία), οι οποίες θα αποδεσμευθούν εφόσον η Επιτροπή διατυπώσει νέο ενοποιημένο σχέδιο κανονισμού για την εν λόγω δράση για την περίοδο μετά το 2000[semigr ]

27. θεωρεί ότι η δημοσιονομική απόφαση για τοποθέτηση σημαντικού μέρους της χρηματοδότησης του προγράμματος TACIS στο αποθεματικό πρέπει να ενθαρρύνει την Επιτροπή να παρουσιάσει στο Κοινοβούλιο μια συνολική στρατηγική για την αντιμετώπιση της οξείας οικονομικής και κυβερνητικής κρίσης που μαστίζει τη Ρωσία[semigr ] ζητεί την επιτάχυνση της διαδικασίας οικονομικών μεταρρυθμίσεων, οι οποίες αποτελούν απαραίτητη προϋπόθεση για κοινοτική ενίσχυση[semigr ]

28. επισημαίνει ότι οι πιστώσεις που αφορούν τον καθαρισμό των ναρκοπεδίων είναι διάσπαρτες σε διάφορες θέσεις του προϋπολογισμού, χωρίς να υπάρχει σαφής πληροφόρηση σχετικά με τα ποσά που εγγράφονται κάθε χρόνο στον προϋπολογισμό της ΕΕ και χρησιμοποιούνται προς τον σκοπό αυτόν[semigr ] καλεί την Επιτροπή να εξετάσει το ενδεχόμενο συγκέντρωσης όλων των πιστώσεων που αφορούν τον καθαρισμό ναρκοπεδίων σε μία μόνο θέση του προϋπολογισμού για το έτος 2000, ώστε να αυξηθεί η διαφάνειά του και να βελτιωθεί η ορατότητα της παρέμβασης της ΕΕ στον τομέα αυτόν[semigr ]

29. ζητεί ο κανονισμός σχετικά με τους μπανανοπαραγωγούς των χωρών ΑΚΕ και των αναπτυσσόμενων χωρών, ο οποίος συζητείται αυτή την εποχή από τη νομοθετική αρχή, να χρηματοδοτηθεί και μέσω του ΕΤΑ, και όχι αποκλειστικά από τον προϋπολογισμό της Ένωσης, βάσει νομοθετικών πράξεων που θα εγκριθούν σύμφωνα με το άρθρο 43 της Συνθήκης ΕΚ[semigr ]

30. υπογραμμίζει ότι είναι έτοιμο να συνεργασθεί με το άλλο τμήμα της αρμόδιας επί του προϋπολογισμού αρχής προκειμένου να χορηγηθεί επείγουσα ειδική βοήθεια στη Ρωσία και τις άλλες χώρες της πρώην Σοβιετικής Ένωσης στην περίπτωση που η κατάσταση στις χώρες αυτές απαιτήσει τέτοιου είδους ενέργεια[semigr ]

Επιδοτήσεις

31. είναι διατεθειμένο να συνεχίσει τη διαδικασία δημοσιονομικής διαφάνειας και ευθύνης των δικαιούχων των κοινοτικών επιδοτήσεων, και παράλληλα να συνεχίσει την επιδίωξη του στόχου πρόσβασης σε μια ευρωπαϊκή κοινωνία πολιτών, μέσω της επέκτασης της συγχρηματοδότησης, σε ποσοστό 15% που θα ισχύει για όλες τις επιδοτήσεις[semigr ] έχει ενσωματώσει ορισμένες δραστηριότητες, τις οποίες θεωρεί προτεραιότητες, στο κεφάλαιο Α-30, τηρώντας τη συνολική δημοσιονομική πρόβλεψη και τους όρους της προαναφερθείσας διοργανικής συμφωνίας της 17ης Ιουλίου 1998 σχετικά με τις νομικές βάσεις[semigr ]

Οργανισμοί

32. επισημαίνει ότι οι προϋπολογισμοί ορισμένων αποκεντρωμένων Οργανισμών έχουν αυξηθεί σημαντικά περισσότερο από το μέσο ποσοστό αύξησης του προϋπολογισμού[semigr ] τονίζει ότι τούτο αποτελεί μια εξαίρεση που δεν πρέπει να επαναληφθεί στα επόμενα χρόνια[semigr ] καλεί τα συμβούλια των αποκεντρωμένων Οργανισμών να ενστερνισθούν τον κώδικα συμπεριφοράς για την αύξηση της διαφάνειας των οικονομικών και δημοσιονομικών θεμάτων στους εν λόγω φορείς, και κατά συνέπεια εγκρίνει τη δημοσιονομική απόφασή του για τοποθέτηση του 10% της χρηματοδότησης των Οργανισμών σε αποθεματικό, σε αναμονή της συμφωνίας τους[semigr ] ζητεί επιμόνως από το Συμβούλιο να εγκρίνει τροποποιήσεις στις νομικές βάσεις των Οργανισμών, σύμφωνα με τη δήλωσή του της 17ης Ιουλίου 1998, πριν από τη δεύτερη ανάγνωση του Κοινοβουλίου[semigr ]

Δαπάνες προσωπικού και διοικητικές δαπάνες

Γραφεία Τεχνικής Βοήθειας33. εγκρίνει τη δημοσιονομική απόφαση για περικοπή των «μίνι - προϋπολογισμών» στο μέρος Β και συμφωνεί ότι οι ουσιαστικές ανάγκες θα καλυφθούν στο μέρος Α, εκτός εξαιρέσεων που θα συμφωνηθούν από την αρχή του προϋπολογισμού[semigr ] ζητεί από την Επιτροπή να παρουσιάσει τον κατάλογο απαιτήσεων, και πρόταση για τη χρηματοδότησή τους, πριν απο τη δεύτερη ανάγνωση του Κοινοβουλίου[semigr ]

34. εκφράζει τη λύπη του διότι η Επιτροπή ανέστρεψε το επιχείρημα που χρησιμοποιείτο για την υποστήριξη του μείζονος προγράμματος μετατροπής πιστώσεων σε θέσεις (περίπου 2000 συνολικά), επικαλούμενη την ευκολία και εξοικονόμηση από τη χρήση εξωτερικού προσωπικού[semigr ] επιβεβαιώνει την ακλόνητη προσήλωσή του στη συμμόρφωση με το δημοσιονομικό κανονισμό, ο οποίος διαχωρίζει τις δαπάνες σε μέρος Β (επιχειρησιακές) και μέρος Α (διοικητικές) εκτός εάν η αρχή του προϋπολογισμού ρητά και συγκεκριμένα εξουσιοδοτήσει τη χρήση πιστώσεων από το μέρος Β για τη βελτίωση της διαχείρισης των προγραμμάτων[semigr ]

35. συμφωνεί ωστόσο να εξετάσει ριζική αναθεώρηση της δομής του προϋπολογισμού ώστε να εστιάζεται περισσότερο στους στόχους παρά να πραγματοποιεί διάκριση μεταξύ τύπων δαπανών[semigr ] αναμένει από την Επιτροπή πλήρη στοιχεία σχετικά με τη νέα παρουσίαση των πινάκων που προσαρτώνται στα κεφάλαια 11 και 70 του προϋπολογισμού[semigr ]

36. θεωρεί ότι η τρέχουσα μορφή χρηματοδότησης των συντάξεων των μονίμων υπαλλήλων δεν είναι ιδεώδης[semigr ] παρατηρεί ότι μέχρι το 1997 τα κράτη μέλη πλήρωναν εν μέρει μόνο το μερίδιο της εργοδοτικής εισφοράς στο σύστημα συνταξιοδότησης των υπαλλήλων, ενώ μέχρι το 1982 δεν πλήρωναν καθόλου[semigr ] προτείνει κατά συνέπεια να υπάρξει η δημοσιονομική διάρθρωση για ένα πλήρως ανεπτυγμένο συνταξιοδοτικό ταμείο, προκειμένου να διασφαλισθούν τα μελλοντικά συνταξιοδοτικά δικαιώματα του υφιστάμενου προσωπικού και να ελέγχεται ο δημοσιονομικός αντίκτυπος των σημερινών και μελλοντικών συνταξιοδοτικών πληρωμών[semigr ]

37. ζητεί από την Επιτροπή να παρουσιάσει έως τις 31 Μαρτίου 1999 πρόταση για τη δημιουργία συνταξιοδοτικού ταμείου (συντάξεις αρχαιότητας) των μονίμων υπαλλήλων και του λοιπού προσωπικού των θεσμικών οργάνων και των οργανισμών της Ένωσης και να παρουσιάσει, πριν από την ημερομηνία αυτή, πρόταση με τις τροποποιήσεις του Κανονισμού Υπηρεσιακής Κατάστασης των μονίμων υπαλλήλων και του λοιπού προσωπικού των Ευρωπαϊκών Κοινοτήτων οι οποίες ενδέχεται να είναι απαραίτητες για τη δημιουργία ενός τέτοιου ταμείου[semigr ]

38. έχει αποφασίσει την αύξηση των πιστώσεων για ασκουμένους στα θεσμικά όργανα, ώστε να επεκτείνει το πρόγραμμα σε νέους πτυχιούχους από τις χώρες Phare, TACIS και MEDA[semigr ]

39. υποστηρίζει την ανεξαρτησία του προσωπικού της Επιτροπής και υπογραμμίζει την ανάγκη να διατηρηθεί η αυτονομία του Οργάνου[semigr ] ζητεί από την Επιτροπή να παρουσιάσει, πριν από τη δεύτερη ανάγνωση, έκθεση η οποία να εμφαίνει:

- τον αριθμό διευθυντικών θέσεων (έως Α3) που έχουν καλυφθεί από μέλη των ιδιαιτέρων γραφείων των επιτρόπων από την 1η Ιανουαρίου 1995 έως σήμερα[semigr ]

- τον αριθμό των θέσεων Α3, Α2 και Α1 που είναι αυτή τη στιγμή κενές[semigr ]

- τον αριθμό των μεσαίων και ανώτερων διευθυντικών θέσεων (Α5 και ανώτερες) οι οποίες κατέχονται από άτομα που είτε δεν έχουν συμμετάσχει σε επίσημο διαγωνισμό για την πρόσληψη υπαλλήλων είτε έχουν συμμετάσχει απλώς σε εσωτερικό διαγωνισμό της Επιτροπής[semigr ]

- σαφή και διαφανή κριτήρια που θα διέπουν το άνοιγμα ανώτατων θέσεων προσωπικού ιδιαιτέρων γραφείων στα θεσμικά όργανα[semigr ]

40. υπενθυμίζει ότι, κατά την έγκριση του προϋπολογισμού 1998, είχε επισύρει την προσοχή των θεσμικών οργάνων στα τιμολογιακά οφέλη που θα μπορούσαν να προκύψουν από την ελευθέρωση της αγοράς τηλεπικοινωνιών[semigr ] ότι η Επιτροπή είχε κληθεί να οργανώσει διοργανική πρόσκληση υποβολής προσφορών που να λαμβάνει υπόψη τα συμφέροντα όλων των θεσμικών οργάνων[semigr ]καλεί την Επιτροπή, σε συνεργασία με τα άλλα θεσμικά όργανα, να παρουσιάσει πριν από τη δεύτερη ανάγνωση του σχεδίου προϋπολογισμού 1999 έκθεση σχετικά με τις προόδους που έχουν πραγματοποιηθεί. τις δεσμεύσεις που έχουν αναληφθεί και τις πρωτοβουλίες που θα μπορούσαν να δρομολογηθούν σε διοργανικό επίπεδο[semigr ]

41. υπενθυμίζει ότι η θέση Internet Europa των ευρωπαϊκών θεσμικών οργάνων αναπτύχθηκε για να ευνοήσει την πρόσβαση των ευρωπαίων πολιτών στην ενημέρωση χωρίς ωστόσο να τους επιτρέπει το διάλογο με τα εν λόγω όργανα[semigr ] ζητεί ως εκ τούτου να καταστεί η θέση Internet Europa περισσότερο αλληλοεπιδραστική προκειμένου να καθιερωθεί το συντομότερο δυνατόν ένας διάλογος οργάνων-πολίτη[semigr ]

42. αναθέτει στον Πρόεδρό του να διαβιβάσει τις παρούσες δημοσιονομικές αποφάσεις στο Συμβούλιο, την Επιτροπή και τα εμπλεκόμενα θεσμικά και γνωμοδοτικά όργανα.